רון מילוא

רון מילוא (נולד ב-11 בפברואר 1975) הוא פרופסור במחלקה למדעי הצמח והסביבה במכון ויצמן למדע. לשעבר יושב ראש הוועד המנהל של האקדמיה הצעירה הישראלית. חתן פרס רוטשילד במדעי הסביבה לשנת 2024.

ביוגרפיה

רון מילוא נולד בחיפה והתחנך בכפר-סבא. בנם של עדה ואל"ם יגאל מילוא. בוגר בית-הספר היסודי "אוסישקין", חטיבת הביניים ע"ש זלמן-שזר, ותיכון גלילי. בגיל 15 זכה באולימפיאדה הארצית לפיזיקה. הוא בעל תואר ראשון בהצטיינות בפיזיקה ומתמטיקה מהאוניברסיטה העברית במסגרת תוכנית תלפיות, תואר שני בהנדסת חשמל מאוניברסיטת תל אביב ותואר שלישי במעבדתו של פרופסור אורי אלון במכון ויצמן למדע. כותרת הדוקטורט של מילוא היא: "Analyzing Complex Biological Networks: Network Motifs, Super-Families and towards Dynamic Proteomics". בין השנים 2006–2008 מילוא היה Harvard Systems Biology Fellow הראשון בבית-הספר לרפואה של אוניברסיטת הרווארד.
תחומי המחקר שלו הם: ביולוגיה מערכתית, מטבוליזם, ביולוגיה חישובית, אבולוציה, פוטוסינתזה, מאקרואקולוגיה וביולוגיה מולקולרית.

במעבדתו של מילוא במכון ויצמן למדע חוקרים את עקרונות הפעולה של רשתות אנרגיה ומטבוליזם, מתוך שאיפה לרתום את כלי המחקר של הביולוגיה המערכתית למען אתגרי הסביבה והקיימות. את יעילות הפוטוסינתזה חוקרים על ידי פירוקה לשלבים ומציאת צווארי הבקבוק והגורמים המגבילים בתהליך המרת פוטונים למולקולות של פחמימות על מנת להבין את האילוצים המעצבים את תכונות הפוטוסינתזה ואת המגבלות על יצרנותם המקסימלית של צמחים ויצורים פוטוסינתטיים אחרים. בנוסף, חוקרים את האפשרויות, הגבולות והאופטימאליות של חילוף החומרים של פחמן במטרה להבין את עקרונות העיצוב הבסיסיים שאליהם התכנסה האבולוציה וללמוד איך לשפר את היכולת לייצר מזון ודלק ביתר יעילות, לשמר מים ולהשתמש בחנקן. כמו כן, מפתחים במעבדה BioNumbers, בסיס נתונים של מספרים ביולוגים שימושיים לחוקרים ולציבור הרחב. מודלים של אופטימליות מסייעים לבחינת הרעיונות הנוגעים לשקלול התמורות והכוחות הדומיננטיים של האבולוציה.

בשנים 2017-2021 היה יו"ר ועדת המקצוע להוראת מדע וטכנולוגיה של משרד החינוך. החל משנת 2020 הוא יו"ר האגודה הישראלית לאקולוגיה ומדעי הסביבה. בשנת 2019 מונה לדיקאן החינוך של מכון ויצמן. בשנת 2020 מונה לראש המכון לקיימות וסביבה של מכון ויצמן. כיהן כיושב ראש הוועד המנהל של האקדמיה הצעירה הישראלית. 

פרסם 153 מאמרים מדעיים שצוטטו למעלה מ-26 אלף פעמים ורשם חמישה פטנטים.

מילוא נשוי ואב לשלוש בנות, מתגורר בכפר סבא.

פרסים והוקרה
 פרס רוטשילד במדעי הסביבה (2024)פרס רוטשילד יד הנדיב
 נבחר כחבר EMBO (2019)
 Weizmann Institute Scientific Council Award (2013)
 נבחר כחוקר צעיר מצטיין מטעם EMBO, הארגון האירופי לביולוגיה מולקולרית (2012)
 זכה בפרס המועצה המדעית במדעי החיים (2012)
 Thomson-Reuters International Excellence in Scientific Research Recognition for 2000-2009 (based on ISI highly cited paper)
 Yigal Alon Fellowship Award by the Council for Higher Education in Israel (2008)
 GE & Science Prize for Young Life Scientists "All Other Countries" category winner (2006)
Kennedy Prize, Weizmann Institute (2006)
 Helinger Memorial Prize, Weizmann Institute (2005)
 D. N. Chorafas International Ph.D. Award (2004)
 Israeli Parliament Award for University Students (2004)

קישורים חיצוניים


 ריקוד המכונה, באתר מכון ויצמן למדע, 29 בינואר 2011
 אקראיות ,מוזיקה וגנטיקה, באתר מכון ויצמן למדע, 4 באוגוסט 2013
 פרפרי תעתוע, באתר מכון ויצמן למדע, 26 בפברואר 2014
 מחיר הסטייק, באתר מכון ויצמן למדע, 1 בספטמבר 2014
 ניקית את השביל?, באתר מכון ויצמן למדע, 1 בספטמבר 2014
 תקציב התא, באתר מכון ויצמן למדע, 1 בדצמבר 2014
 חיידקים, אנשים, והמספרים שביניהם, באתר מכון ויצמן למדע, 28 בינואר 2016
 המחלקה למדעי הצמח והסביבה במכון ויצמן למדע, 13 בינואר 2025

הערות שוליים

קטגוריה:בוגרי בית הספר היסודי אוסישקין (כפר סבא)
קטגוריה:בוגרי תיכון גלילי (כפר סבא)
קטגוריה:בוגרי תוכנית תלפיות
קטגוריה:סגל מכון ויצמן למדע: ביוכימיה
קטגוריה:כפר סבא: אישים
קטגוריה:ביוכימאים ישראלים
קטגוריה:חברי האקדמיה הצעירה הישראלית
קטגוריה:בעלי תואר דוקטור ממכון ויצמן למדע
קטגוריה:זוכי פרס רוטשילד
קטגוריה:ממציאים ישראלים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1975